20.9.2022 г.
BG
Официален вестник на Европейския съюз
C 361/13 Четвъртък, 24 март 2022 r.
61. призовава Комисията и държавите членки да гарантират, че новият Европейски фонд за морско дело, рибарство и аквакултури (ЕФМДРА) ще започне да функционира възможно най-скоро, и изисква от Комисията спешно да внесе предложение с цел да се предостави възможност за спешна помощ по линия на фонда и по време на криза, какъвто е случаят с войната в Украйна; настоятелно призовава за мобилизиране на всички оставащи средства от Европейския фонд за морско дело и рибарство и категорично и настоятелно призовава Комисията и държавите членки да ускорят прилагането на резерва за приспособяване във връзка с последиците от Брексит, за да се гарантира, че подкрепата достига по-бързо до засегнатите от Брексит райони; 62. настоятелно призовава Комисията да предложи спешни мерки в подкрепа на рибарството, аквакултурите и цялата верига на създаване на стойност (преработка, търговия на дребно и др.) в ЕС; в този контекст изисква спешните мерки да включват: компенсация за операторите за пропуснати доходи и допълнителни разходи, подкрепа за временното преустановяване на риболовни дейности и подкрепа за организациите на производителите и цялата верига на създаване на стойност на морските храни за временното съхранение на продукти от риболов и аквакултури чрез Европейския фонд за морско дело, рибарство и аквакултури, увеличаване на гъвкавостта на квотите за всяка година от 10 % на 25 %, увеличаване на ограничението за държавната помощ до 500 000 EUR на кораб съгласно рамката de minimis и включване на рибарството и аквакултурите във временната рамка за мерки за държавна помощ при кризи; призовава Комисията и държавите членки да въведат всички налични инструменти на общата политика в областта на рибарството с цел стабилизиране на пазарите; 63. отбелязва, че следва да се обмислят мерки по цялата верига за доставки на храни, за да се гарантира, че всички заинтересовани лица допринасят за укрепването на устойчивостта на производството на храни в селското стопанство и от водни организми, и че тези мерки трябва да допринесат за постигането на целите и задачите на прехода на ЕС към неутралност по отношение на климата до 2050 г.; счита, че в съответствие с бързото прилагане на Директивата относно нелоялните търговски практики (8) следва да се обърне специално внимание на жизнеспособността на секторите на селското и рибното стопанство и на аквакултура и на значителната роля на търговците на дребно при определянето на справедливата възвръщаемост за производителите, особено с оглед на натиска, произтичащ от увеличените разходи за суровини, но в еднаква степен и на тяхната отговорност за по-нататъшното осигуряване на приемливи и достъпни за потребителите цени на храните; 64. призовава Комисията да предприеме действия с цел да гарантира, че разпоредбите в областта на държавната помощ за секторите на селското и рибното стопанство и на аквакултура, включително разпоредбите de minimis, позволяват на държавите членки да предоставят на операторите бърза и гъвкава подкрепа, за да се компенсират увеличените разходи, свързани с войната в Украйна; подчертава във връзка с това, че в рамките на своята национална уредба държавите членки следва също така да разгледат възможността за подпомагане, например намаляване на социалноосигурителните вноски, временна отмяна или намаляване на някои данъци и разширяване на заемите във връзка с COVID-19; призовава Комисията да гарантира, че държавната помощ не води до нарушаване на конкуренцията и че се гарантират еднакви условия на конкуренция в държавите членки; 65. призовава за засилени действия на международно равнище с цел да се гарантира, че продоволствената сигурност заема централно място в процеса на вземане на решения относно политиките, за да се избегне недостиг и да се гарантира продоволствена сигурност в най-уязвимите държави, като се отдава приоритет на използването на селскостопанските продукти за храна и се предотвратяват пречките пред международната търговия с храни; 66. призовава Комисията и държавите членки бързо да предложат заседание на Комитета на ФАО по световната продоволствена сигурност, който следва да бъде предпочитаният координационен форум по този въпрос, тъй като той гарантира приобщаващо представителство на всички държави; призовава Комисията и държавите членки да участват в този форум, за да се гарантира международна координация, по-специално по отношение на запасите, биогоривата и финансовата подкрепа за държавите вносители; 67. счита, че може да се окажат необходими и значителни промени в пазарните модели и моделите на износ, както и сериозно планиране на действията при извънредни ситуации, например автономност при производството на фуражи в ЕС, алтернативни възможности за износ, повишен капацитет за реагиране, стратегически запаси от основни храни, фуражи и други хранителни продукти, автономност по отношение на торовете и заместващите продукти, както и ясна информация относно световните модели на транспорт за продуктите в сектора на селското и рибното стопанство и на аквакултура; 68. призовава за ускоряване и засилване на действията за намаляване на разхищението на храни с цел максимално увеличаване на наличността на храни и използването на ресурсите в рамките на ЕС, за да се подобри автономността в областта на храните; подчертава необходимостта да се избягва загубата на храни по време на съхранението и на всички етапи от веригата на доставки, да се улесни даряването на храни чрез съгласувано прилагане на законодателството относно отговорността, да се насърчава използването на хранителни отпадъци и да се разработват алтернативни възможности за
(8)
ОВ L 111, 25.4.2019 г., стр. 59.